ΓΡΑΠΤΗ ΕΡΩΤΗΣΗ E-2561/01

υποβολή: Michiel van Hulten (PSE) προς την Επιτροπή

(20 Σεπτεμβρίου 2001)

Θέμα: Διαπιστωθέντα προβλήματα όσον αφορά την εκτέλεση των σχεδίων του ΕΚΤ κατά τις περιόδους 1994-1996 και 1996-1999

1. Μπορεί η Επιτροπή να παρουσιάσει μια επισκόπηση των παρατυπιών που διαπιστώθηκαν όσον αφορά τη διάθεση των πόρων του ΕΚΤ, καθώς και των ποσών που αντιστοιχούν σε κάθε κράτος μέλος για την περίοδο προγραμματισμού 1994-1996· Έχουν επιστραφεί όλα αυτά τα ποσά· Εάν όχι, για ποιο λόγο·

2. Όσον αφορά τις ως άνω περιπτώσεις, μπορεί να αναφέρει η Επιτροπή εάν, βάσει των παρατυπιών που διαπιστώθηκαν, προέβη ή προτίθεται να προβεί σε προεκβολή επί της συνολικής περιόδου προγραμματισμού 1994-1996· Εάν ναι, για πόσες περιπτώσεις πρόκειται και ποια είναι τα ενεχόμενα κράτη μέλη· Ποιο ήταν, ανά περίπτωση, το εύρος των δειγμάτων στα οποία βασίσθηκε η προεκβολή· Ποια ποσά έχουν επιστραφεί· Από ποια κράτη μέλη· Επεστράφησαν όντως τα ποσά αυτά στην Επιτροπή·

3. Για τις περιπτώσεις που αναφέρονται στην παράγραφο 1, έχει προτείνει η Επιτροπή στα κράτη μέλη κάποιο διακανονισμό· Εάν ναι, σε ποιες περιπτώσεις και βάσει ποιων κριτηρίων·

4. Έχει διαπιστώσει η Επιτροπή παρατυπίες οι οποίες δεν οδήγησαν σε αξίωση επιστροφής από το ενεχόμενο κράτος μέλος· Εάν ναι, θα μπορούσε να αναφέρει η Επιτροπή για ποιες περιπτώσεις πρόκειται, καθώς και τα ενεχόμενα κράτη μέλη και ποσά·

5. Κρίνει η Επιτροπή ότι εκτός από τις περιπτώσεις για τις οποίες ζητήθηκε η επιστροφή των χρημάτων, όλα τα σχέδια του ΕΚΤ κατά την περίοδο 194-1996 εκτελέσθηκαν σύμφωνα με τους ισχύοντες κανόνες·

6. Είναι σε θέση η Επιτροπή να απαντήσει σε ανάλογα ερωτήματα σχετικά με τα σχέδια που αφορούν την περίοδο προγραμματισμού 1996-1999·

Απάντηση της κυρίας Διαμαντοπούλου εξ ονόματος της Επιτροπής

(6 Νοεμβρίου 2001)

1. Παρατυπίες στηνλοποίηση του Ευρωπαϊκού Κοινωνικού Ταμείου (ΕΚΤ), το οποίο χρηματοδότησε πολλές χιλιάδες σχέδια σε όλη την Κοινότητα με κονδύλια ύψους κατά μέσο όρο 7 000 εκατομμυρίων ετησίως στην περίοδο 1994-1999, διαπιστώθηκαν σε όλα τα κράτη μέλη. Διορθωτικές ενέργειες προετοιμάζονται

σε συνεργασία με τα κράτη μέλη. Εάν η Επιτροπή και τα εν λόγω κράτη μέλη συμφωνήσουν σχετικά με τις διορθώσεις που πρέπει να πραγματοποιηθούν, το κράτος μέλος ενσωματώνει τις αναγκαίες διορθώσεις στην ετήσια του δήλωση δαπανών. Ενοποιημένα στοιχεία σχετικά με τέτοιου είδους διορθωτικών ενεργειών των κρατών μελών δεν διατίθενται. Εάν η Επιτροπή και τα κράτη μέλη δεν μπορέσουν να συμφωνήσουν σχετικά με την αναγκαία διόρθωση, η Επιτροπή αρχίζει διαδικασία για οικονομικές διορθώσεις σύμφωνα με το άρθρο 24 του κανονισμού του Συμβουλίου (ΕΟΚ) 4253/88(1). Η πιο πρόσφατη έκθεση σχετικά με οικονομικές διορθώσεις στο πλαίσιο της εφαρμογής του άρθρου 24 διαβιβάστηκε απ' ευθείας στο αξιότιμο μέλος και στη Γενική Γραμματεία του Κοινοβουλίου. Σε όλες τις περιπτώσεις στις οποίες κατέστη αναγκαία η επιστροφή της οικονομικήςποστήριξης του ΕΚΤ, έχουν ληφθεί τα αναγκαία μέτρα.

Σύμφωνα με τον κανονισμό της Επιτροπής (ΕΚ) 1681/94(2), τα κράτη μέλη πρέπει να ενημερώνουν ανά τρίμηνο την Επιτροπή σχετικά με τυχόν παρατυπίες πουπήρξαν αντικείμενο αρχικών διοικητικών και δικαστικών ερευνών και σχετικά με το αν η επιστροφή των ποσών δεν πραγματοποιήθηκε σωστά. Έως τις 31 Δεκεμβρίου 2000, τα κράτη μέλη κοινοποίησαν τα ακόλουθα στοιχεία όσον αφορά τις δραστηριότητες του ΕΚΤ για την περίοδο προγραμματισμού 1994-1999:

>ΚΤΜ ΟΠΝΒΧΒ>

2. Εάν η Επιτροπή κρίνει ότι οι παρατυπίες που διαπιστώθηκαν σε ένα δείγμα σχεδίων οφείλονται σε μια συστηματική αδυναμία των συστημάτων διαχείρισης και ελέγχου, τότε δικαιολογείται η λήψη διορθωτικού μέτρου πουπερβαίνει τις επιμέρους παρατυπίες που αποκαλύφθηκαν. Σε έξι άλλες περιπτώσεις που σχετίζονται με το ΕΚΤ, το διορθωτικό ποσό καθορίστηκε με προεκβολή (ενεχόμενα κράτη μέλη είναι το Βέλγιο, η Γαλλία, η Ιρλανδία δύο φορές, οι Κάτω Χώρες για το 1997, η Πορτογαλία). Όλες αυτές οι περιπτώσεις αφορούν την προγραμματική περίοδο 1994-1999. Σε κάθε μία από αυτές τις περιπτώσεις, τα αναγκαία διορθωτικά μέτρα ελήφθησαν ή λαμβάνονται από τα ενεχόμενα κράτη μέλη. Ενοποιημένα στοιχεία σχετικά με τέτοιου είδους διορθωτικά μέτρα των κρατών μελών δεν διατίθενται.

3. Η Επιτροπή δενπέβαλε προτάσεις στα κράτη μέλη για διακανονισμό. Σε όλες τις περιπτώσεις λαμβάνονται διορθωτικά μέτρα για τη διαφύλαξη των οικονομικών συμφερόντων της Επιτροπής.

4. Στην περίπτωση κατά την οποία το κράτος μέλος λαμβάνει όλα τα αναγκαία διορθωτικά μέτρα και τα ενσωματώνει στην ετήσιά του δήλωση δαπανών, οι παρατυπίες δεν οδηγούν σε δημοσιονομική διόρθωση από την Επιτροπή κατ' εφαρμογή του άρθρου 24. Σε όλες τις άλλες περιπτώσεις, λαμβάνει τα αναγκαία μέτρα για την επιστροφή των κονδυλίων.

5. Στο πλαίσιο της εταιρικής σχέσης, η Επιτροπή πρέπει να βασίζεται σε μεγάλο βαθμό στα συστήματα διαχείρισης και ελέγχου που εφαρμόζονται από τα κράτη μέλη.

Σύμφωνα με το άρθρο 23 του κανονισμού (ΕΟΚ) 4253/88, τα κράτη μέλη λαμβάνουν τα αναγκαία μέτρα για:

- να εξακριβώνεται ότι οι ενέργειες που χρηματοδοτούνται από την Κοινότητα έχουν διεξαχθεί σωστά,

- την πρόληψη και δίωξη των παρατυπιών,

- την ανάκτηση των απολεσθέντων κεφαλαίων λόγω κατάχρησης ή παράλειψης.

Ο δημοσιονομικός έλεγχος σε όλα τα κράτη μέλη έχει ενισχυθεί περισσότερο από τον κανονισμό της Επιτροπής (ΕΚ) 2064/97(3). Σύμφωνα με το άρθρο 8 του κανονισμού αυτού, όλα τα κράτη μέλη πρέπει να πιστοποιήσουν την εγκυρότητα, τη μονιμότητα και την κανονικότητα των δραστηριοτήτων που περιλαμβάνονται στην τελική δήλωση δαπανών για την περίοδο προγραμματισμού 1994-1999.

Οι παρατυπίες που διαπιστώνονται μετά από ελέγχους της Επιτροπής έχουν ως συνέπεια την πραγματοποίηση διορθωτικών ενεργειών από τα κράτη μέλη ή από την Επιτροπή κατ' εφαρμογή του άρθρου 24 του κανονισμού (ΕΟΚ) 4253/88.

Λόγω του μεγάλου αριθμού σχεδίων που λαμβάνουν οικονομικήποστήριξη από το ΕΚΤ σε όλη την Κοινότητα και παρ' όλους τους ελέγχους που πραγματοποιούνται από τα κράτη μέλη και την Επιτροπή, η Επιτροπή δεν είναι σε θέση να εγγυηθεί πλήρως ότι σε όλα τα σχέδια του ΕΚΤ που δενπόκεινται σε ελέγχους, τηρούνται πλήρως όλοι οι ισχύοντες κανόνες.

6. Οι προαναφερόμενες απαντήσεις ισχύουν για την προγραμματική περίοδο 1994-1999.

(1) Κανονισμός (ΕΟΚ) αριθ. 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά τον συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπώνφιστάμενων χρηματοδοτικών οργάνων, ΕΕ L 374 της 31.12.1988.

(2) Κανονισμός (ΕΚ) αριθ. 1681/94 της Επιτροπής της 11ης Ιουλίου 1994 για τις παρατυπίες και την ανάκτηση των αχρεωστήτως καταβληθέντων ποσών στα πλαίσια της χρηματοδότησης των διαρθρωτικών πολιτικών, καθώς και την οργάνωση ενός συστήματος πληροφόρησης στον τομέα αυτό, ΕΕ L 178 της 12.7.1994.

(3) Κανονισμός (ΕΚ) αριθ. 2064/97 της Επιτροπής της 15ης Οκτωβρίου 1997 για τον καθορισμό των λεπτομερών διατάξεων του κανονισμού (ΕΟΚ) αριθ. 4253/88 του Συμβουλίου όσον αφορά το δημοσιονομικό έλεγχο των δράσεων που συγχρηματοδοτούνται από τα διαρθρωτικά ταμεία ο οποίος διενεργείται από τα κράτη μέλη, ΕΕ L 290 της 23.10.1997.